Kirchlindach

Kirchlindach (prononcu kirĥlindaĥ) estis ĝis la 31-a de decembro 2009 komunumo de la distrikto Berno kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 2849 loĝantojn je la 31-a de decembro 2010.

 Geografio 
Kirchlindach situas en la Svisa Mezlando norde de la federacia urbo Berno, al kiu en sudo de la komunumo la rivero Aro formas la limon. La komunumo konsistas el la vilaĝoj Heimenhaus, Herrenschwanden, Jetzikofen, Kirchlindach, Oberlindach kaj Niederlindach.

La teritorio de la komunumo etendiĝas sur areo de 11,95 km², de kiuj 23,7% estas kovritaj de arbaro, 66,7% servas por agrikulturo kaj 8,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Kirchlindach limas en nordo al Diemerswil, en nordoriento al Münchenbuchsee, en oriento al Zollikofen, en sudoriento al Bremgarten ĉe Berno, en sudo al Berno, en sudokcidento al Wohlen ĉe Berno, en okcidento al Meikirch, kaj en nordnordokcidento al Schüpfen.

 Trafiko 
En Kirchlindach kruciĝas la kantona ĉefvojo n-ro 236 de Aarberg al Berno kun la kantona ĉefvojo n-ro 235.4 de Wohlen ĉe Berno al Zollikofen. Per la loka buslinio de Zollikofen al Berno la komunumo estas konektita al la publika transportreto.

 Historio 
La unua dokumenta mencio de Kirchlindach datiĝas el la jaro 1185 kiel Lindenacho. En Kirchlindach estis trovitaj tombejokampoj el la Hallstatt-epoko kaj la La-Tène-epoko. Dum mezepoko la plej gravaj bienposedantoj en Kirchlinda estis la Senjoroj de Bremgarten. En la 14-a jarcento la havaĵo transiris al berncivitaj familioj. Kirchlindach ne fariĝis aparta senjorujo sed estis submetita kiel tribunaldistriktoj Kirchlindach kaj Herrenschwanden al la urba tribunalo de Berno. La supera jurisdikcio apartenis al la kampartribunalo de Zollikofen, kiu ek de 1406 estis submetita al Berno. Dum la tempo de la Helveta Revolucio de 1798 ĝis 1803 la vilaĝoj de Kirchlindach apartenis al la helveta distrikto Zollikofen. Post la fino de la Helveta Respubliko en la jaro 1803 Kirchlindach estis atribuita al la distrikto Berno. En la jaro 1834 el la vilaĝoj de la paroĥo Kirchlindach estis formita la politika komunumo Kirchlindach. En la jaro 1959 oni por la rezisto de la loĝantaro rezignis pri la realigo de nacia flughaveno en Kirchlindach.
Fonto: Anne-Marie Dubler: Kirchlindach en Historia Leksikono de Svislando (2007-08-13)

 Notoj kaj referencoj 


 Eksteraj ligiloj 

 Oficiala retejo de la komunumo Kirchlindach

 Bildoj